
Valsts atbalsta programmas "Latvijas Goda ģimenes apliecības programma" informācijas sistēmas noteikumi
Izdoti saskaņā ar  Valsts informācijas sistēmu likuma 5.panta 1.2 daļu
· 1. Noteikumi nosaka:
· 1.1. valsts atbalsta programmas "Latvijas Goda ģimenes apliecības programma" (turpmāk – programma) informācijas sistēmas (turpmāk – informācijas sistēma) pārzini;
· 1.2. informācijas sistēmā iekļaujamās informācijas apjomu un kārtību, kādā informāciju apstrādā informācijas sistēmā;
· 1.3. nosacījumus piekļuves nodrošināšanai informācijas sistēmā iekļautajai informācijai.
· 2. Informācijas sistēmas pārzinis ir Sabiedrības integrācijas fonds (turpmāk – fonds).
· 3. Informācijas sistēmā iekļauj un apstrādā šādu informāciju:
· 3.1. par personu, kura ir iesniegusi iesniegumu par Latvijas Goda ģimenes apliecības (turpmāk – apliecība) piešķiršanu:
· 3.1.1. personas iesnieguma reģistrēšanas datums un iesnieguma identifikācijas numurs;
· 3.1.2. aktuālais un iepriekšējais personas kods;
· 3.1.3. vārds (vārdi);
· 3.1.4. uzvārds;
· 3.1.5. ziņas par deklarēto vai reģistrēto  dzīvesvietas adresi;
· 3.1.6. ziņas par ģimenes stāvokli;
· 3.1.7. personas norādītā adrese lēmuma un apliecības plastikāta kartes formātā saņemšanai;
· 3.1.8. oficiālā elektroniskā adrese, ja ir aktivizēta oficiālās elektroniskās adreses konts, elektroniskā pasta adrese, tālruņa numurs,- saziņai ar fondu, kā arī lēmuma un apliecības digitālā formātā saņemšanai;
· 3.1.9. atzīme par to, ka persona vēlas saņemt apliecību plastikāta kartes formātā pa pastu vai fondā klātienē;
· 3.1.10. atzīme par to, kuru šo noteikumu 3.3.apakšpunkta ievaddaļā minēto bērnu un pilngadīgo personu vārdu (vārdus) un uzvārdu norādīt uz apliecības, ja attiecināms;
· 3.1.11. atzīme par to, vai persona ir iekļauta parādnieka statusā Uzturlīdzekļu garantiju fonda iesniedzēju un parādnieku reģistrā, kā arī informācija, ka nepastāv  Latvijas Goda ģimenes apliecības īstenošanas kārtībā noteiktie izņēmumi apliecības piešķiršanai;
· 3.1.12. atzīme par to, ka personai  nav pārtrauktas vai atņemtas bērna aizgādības tiesības;
· 3.1.13. atzīme par to, ka nav reģistrēts personas miršanas fakts un saskaņā ar Fizisko personu reģistra likuma 9. pantu personas statuss ir aktīvs, ja attiecināms.
· 3.2. par personas, kura ir iesniegusi iesniegumu par apliecības piešķiršanu, laulāto, ja attiecināms:
· 3.2.1. aktuālais un iepriekšējais personas kods;
· 3.2.2. vārds (vārdi);
· 3.2.3. uzvārds;
· 3.2.4. ziņas par ģimenes stāvokli;
· 3.2.5. ziņas par deklarēto vai reģistrēto dzīvesvietas adresi;
· 3.2.6. atzīme par to, vai persona ir iekļauta parādnieka statusā Uzturlīdzekļu garantiju fonda iesniedzēju un parādnieku reģistrā, kā arī informācija, ka nepastāv  Latvijas Goda ģimenes apliecības īstenošanas kārtībā noteiktie izņēmumi apliecības piešķiršanai;
· 3.2.7. atzīme par to, ka personai nav pārtrauktas vai atņemtas bērna aizgādības tiesības;
· 3.2.8. atzīme par to, ka nav reģistrēts personas miršanas fakts un saskaņā ar Fizisko personu reģistra likuma 9. pantu personas statuss ir aktīvs, ja attiecināms.
· 3.3. par personas un tās laulātā, ja attiecināms, aprūpē vai tās ģimenē esošu bērnu, tai skaitā audžuģimenē, specializētajā audžuģimenē vai aizbildnībā esošu bērnu, un pilngadīgu personu, kura nav sasniegusi 24 gadu vecumu:
· 3.3.1. aktuālais un iepriekšējais personas kods;
· 3.3.2. vārds (vārdi);
· 3.3.3. uzvārds;
· 3.3.4. dzimšanas datums;
· 3.3.5. ziņas par deklarēto dzīvesvietas vai reģistrēto adresi;
· 3.3.6. atzīme par to, ka pilngadīgā persona, kura nav sasniegusi 24 gadu vecumu, turpina iegūt vispārējo, profesionālo vai augstāko izglītību;
· 3.3.7. atzīme par to, ka bērnam ir noteikta invaliditāte vai pilngadīgai personai, ir noteikta I vai II invaliditātes grupa;
· 3.3.8. bērnam noteiktās invaliditātes vai pilngadīgai personai noteiktās I vai II invaliditātes grupas beigu datums;
· 3.3.9. atzīme par to, kuriem no šo noteikumu 3.3.apakšpunktā ievaddaļā minētajiem bērniem un pilngadīgajām personām nepieciešama atsevišķas apliecības izgatavošana; 
· 3.3.10. statuss attiecībā pret personu, kura ir iesniegusi iesniegumu par apliecības piešķiršanu - personas vai tās laulātā bērns, bērns ievietots audžuģimenē, specializētajā audžuģimenē, nodots aizbildnībā;
· 3.3.11. atzīme par to, ka pilngadīga persona, kura nav sasniegusi 21 gada vecumu vai, ja tā iegūst vispārējo, profesionālo vai augstāko izglītību, - 24 gadu vecumu, pamatojoties uz pašvaldības sociālā dienesta izvērtējumu, uzturas pie aizbildņa, audžuģimenē vai specializētajā audžuģimenē;
· 3.3.12. atzīme par to, ka pilngadīga persona, kura nav sasniegusi 24 gada vecumu, pilda valsts aizsardzības dienestu, kas ilgst 11 mēnešus, Nacionālo bruņoto spēku regulāro spēku vai Latvijas Republikas Zemessardzes vienībā, vai alternatīvo dienestu, kas ilgst 11 mēnešus, Aizsardzības ministrijas padotībā esošajās iestādēs;
· 3.3.13. atzīme par to, ka nav reģistrēts personas miršanas fakts un saskaņā ar Fizisko personu reģistra likuma 9. pantu personas statuss ir aktīvs, ja attiecināms.
· 3.4. fonda pieņemtā lēmuma par apliecības piešķiršanu vai atteikuma datums un numurs;
· 3.5. apliecības  piešķiršanas datums, numurs, derīguma termiņš un tās anulēšanas datums.
· 4.  Informācijas sistēmā iekļaujamos datus,  kas minēti šo  noteikumu 3.1.7., 3.1.8., 3.1.9., 3.1.10., 3.3.6., 3.3.7. ,3.3.9., 3.3.11. un 3.3.12. apakšpunktā iegūst no personas. Persona minēto informāciju ievada elektroniski tīmekļvietnē “www.godagimene.lv” vai mobilajā lietotnē “Goda ģimene”, identifikācijai izmantojot Valsts reģionālās attīstības aģentūras pārziņā esošo valsts informācijas sistēmu savietotāju, vai arī iesniedz iesniegumu personīgi fondā. Personas iesniegto iesniegumu fonds ievada informācijas sistēmā manuāli.  
· 5. Izgūstot datus tiešsaistē datu pārraides režīmā, fonds informācijas sistēmā iekļauj šādus datus no:
· 5.1. Fizisko personu reģistra – šo noteikumu  3.1.2., 3.1.3., 3.1.4., 3.1.5., 3.1.6., 3.1.12., 3.1.13., 3.2.1., 3.2.2., 3.2.3., 3.2.4., 3.2.5., 3.2.7., 3.2.8., 3.3.1., 3.3.2., 3.3.3., 3.3.4., 3.3.5., 3.3.10. un 3.3.13.apakšpunktā minēto informāciju - personas identificēšanai un, lai pārbaudītu atbilstību kritērijiem apliecības piešķiršanai;
· 5.2. Valsts izglītības informācijas sistēmas – šo noteikumu 3.3.6. apakšpunktā minēto informāciju, lai pārbaudītu personas sniegto ziņu aktualitāti un atbilstību kritērijiem apliecības piešķiršanai;
·  
· 5.3. Invaliditātes informatīvās sistēmas – šo noteikumu 3.3.7.  un 3.3.8. apakšpunktā minēto informāciju,  lai pārbaudītu personas sniegto ziņu aktualitāti un atbilstību kritērijiem apliecības piešķiršanai;
· 5.4. Uzturlīdzekļu garantiju fonda iesniedzēju un parādnieku reģistra – šo noteikumu 3.1.11. un 3.2.6. apakšpunktā minēto informāciju, lai pārbaudītu personas sniegto ziņu aktualitāti un atbilstību kritērijiem apliecības piešķiršanai;
· 5.5. Aizsardzības ministrijas izveidotās un uzturētās valsts informācijas sistēmas, kurā veic valsts aizsardzības dienestam pakļauto pilsoņu, pilsoņu, kuri brīvprātīgi pieteikušies valsts aizsardzības  dienestam, un valsts aizsardzības dienestā iesaukto pilsoņu reģistrāciju un uzskaiti – šo noteikumu 3.3.12. apakšpunktā minēto informāciju, lai pārbaudītu personas sniegto ziņu aktualitāti un atbilstību kritērijiem apliecības piešķiršanai;
· 5.6. sociālās palīdzības un sociālo pakalpojumu administrēšanas lietojumprogrammas SOPA - šo  noteikumu 3.3.11. apakšpunktā minēto informāciju, lai pārbaudītu personas sniegto ziņu aktualitāti un atbilstību kritērijiem apliecības piešķiršanai.
· 6. Lai nodrošinātu šo noteikumu 3.1.7. apakšpunktā minētās adreses atbilstību adrešu klasifikatoram, fonds adreses aktualitāti pārbauda Valsts adrešu reģistrā, izmantojot piekļuvi atvērto datu veidā.
· 7. Lai nodrošinātu informāciju par komersantu,  ar kuriem fonds noslēdzis sadarbības līgumu par atbalsta pasākumiem programmas mērķgrupām,  statusu atbilstību aktuālajai Uzņēmumu reģistra informācijai, fonds minēto informāciju pārbauda Uzņēmumu reģistra informācijas sistēmā, izmantojot piekļuvi atvērto datu veidā.
·  
· 8. Šo noteikumu 3. punktā minēto informāciju, kuru nav iespējams izgūt no šo noteikumu 5. punktā minētajām informācijas sistēmām, fonds  informācijas sistēmā ievada un aktualizē manuāli.
· 9. Lai nodrošinātu datu izgūšanu, fonds noslēdz vienošanos ar šo noteikumu 5. punktā minēto informācijas sistēmu pārziņiem, kurā ietver:
· 9.1. pušu rekvizītus;
· 9.2. nododamo un saņemamo datu veidu un apjomu, datu apmaiņas kārtību, termiņus un regularitāti;
· 9.3. identifikācijas un autentifikācijas kārtību;
· 9.4. personas datu drošības un aizsardzības noteikumus;
· 9.5. informācijas sistēmas pieejamības parametrus;
· 9.6. sadarbspējas tehniskos parametrus;
· 9.7. pušu tiesības, pienākumus un atbildību.
· 10. Piekļuvi tiešsaistē informācijas sistēmā uzkrātajiem šo noteikumu 3.1.2., 3.2.1., 3.3.1. un 3.5. apakšpunktā minētajiem datiem, piešķir:
· 10.1. valsts sabiedrībai ar ierobežotu atbildību  "Autotransporta direkcija" – valsts  noteiktā braukšanas maksas atvieglojuma administrēšanai programmas  mērķgrupām;
· 10.2. valsts akciju sabiedrībai “Ceļu satiksmes un drošības direkcija” – transportlīdzekļa ekspluatācijas nodokļa atvieglojumu piemērošanai  programmas  mērķgrupām;
· 10.3. Būvniecības valsts kontroles birojam – maksājuma samazināšanai rēķina summai par elektroenerģiju, sistēmas pakalpojumiem programmas  mērķgrupām;
· 10.4. rajona (pilsētas) tiesai – samazinātas valsts nodevas apmēra piemērošanai īpašuma tiesību un ķīlas tiesību nostiprināšanai zemesgrāmatā programmas mērķgrupām;
· 10.5. citām valsts, pašvaldību iestādēm, komersantiem un citām personām, ar kurām fondam ir  noslēgts sadarbības līgumu par atbalsta pasākumiem programmas mērķgrupām.
· 11. Tiesības bez maksas saņemt ziņas no informācijas sistēmas ir:
· 11.1. fiziskām personām – par sevi un šo noteikumu 3.3.apakšpunktā minētajiem  bērniem un  pilngadīgajām personām, kuras nav sasniegušas 24 gadu vecumu;
· 11.2. valsts un pašvaldību institūcijām vai institūcijām, kam deleģētas valsts vai pašvaldību iestāžu funkcijas – šo institūciju funkciju izpildei normatīvajos aktos noteiktajā apjomā;
· 11.3. zinātniekiem un pētniekiem – zinātniskiem vai statistiskiem pētījumiem, ievērojot nosacījumu, ka ziņas nesatur personu identificējošus datus;
· 11.4. valsts un pašvaldību iestādēm, komersantiem un citām personām,  ar kurām fondam ir noslēgts sadarbības līgums par atbalsta pasākumu sniegšanu programmas mērķgrupām  – apliecības derīguma fakta pārbaudei.
· 12. Par informācijas sistēmas lietotājiem uzkrāj šādus datus:
· 12.1. par iekšējiem (fonda) lietotājiem;
· 12.1.1. personas kods;
· 12.1.2. vārds (vārdi);
· 12.1.3. uzvārds;
· 12.1.4. amats;
· 12.1.5. pieejas tiesību lomu saraksts;
· 12.1.6. pieejas tiesību reģistrēšanas datums;
· 12.1.7. pieejas tiesību derīguma termiņš;
· 12.1.8. piešķirtais lietotāja vārds;
· 12.2. par ārējiem lietotājiem:
· 12.2.1. interneta protokola adrese un autentifikācijas rekvizīti;
· 12.2.2. ziņas par tehniskā lietotāja, kuram atļauta pieeja datiem, izmantojot e-pakalpojumus, darbinieku personas kods, vārds (vārdi), uzvārds;
· 12.2.3. programmas dalībnieka pakalpojumu sniegšanas vai tirdzniecības vietas vai vietu adrese;
· 12.2.4. informācijas sistēmas pieejas žurnalēšanas datus, tai skaitā interneta protokola adresi, no kuras lietotājs ir pieslēdzies informācijas sistēmai.
· 13. Fonds katru datu apstrādi informācijas sistēmā auditē. Auditācijas pierakstus fonds glabā piecus gadus, nodrošinot tiem ierobežotu piekļuvi.
· 14. Informācijas sistēmā uzkrātos personas datus glabā šādā kārtībā:
· 14.1. par personām, kurām piešķirta apliecība – datus glabā aktuālajā datubāzē pastāvīgi, kamēr vien personai ir tiesības saņemt apliecību, bet pēc personas tiesību izbeigšanās tos anonimizē un glabā informācijas sistēmas datu arhīvā. Fonds nodrošina, ka minēto datu ielāde informācijas sistēmas datu arhīvā tiek nodrošināta ar specializētu programmatūru, kas veic datu pārveidošanu, un šajā procesā informācijas sistēmas arhīvā iekļautie fizisko personu dati informācijas sistēmas līmenī tiek pseidonimizēti, aizstājot tos ar ģenerētu unikālu identifikatoru, un lietotāja līmenī – anonimizēti;
· 14.2. par iekšējiem lietotājiem – datus glabā līdz darba tiesisko vai civildienesta attiecību izbeigšanās dienai ar fondu;
· 14.3. par ārējiem lietotājiem – datus glabā laikposmā, uz kuru noslēgta vienošanās par datu apstrādi.
· 15. Šo noteikumu 3.3.11. un 5.6.apakšpunktā minētās informācijas apstrādi veic no 2024.gada 1.janvāra.
· 16. Šo noteikumu 5.5.apakšpunktā minētās informācijas izgūšana tiešsaistē datu pārraides režīmā  no Aizsardzības ministrijas izveidotās un uzturētās valsts informācijas sistēmas, kurā veic valsts aizsardzības dienestam pakļauto pilsoņu, pilsoņu, kuri brīvprātīgi pieteikušies valsts aizsardzības militārajam dienestam, un valsts aizsardzības dienestā iesaukto pilsoņu reģistrāciju un uzskaiti, tiek nodrošināta no brīža, kad izveidots attiecīgs tehniskais risinājums. Līdz tehniskā risinājuma izveidei, šo noteikumu 5.5. apakšpunktā minēto informāciju fonds pieprasa no Aizsardzības ministrijas un informācijas ievadi informācijas sistēmā veic manuāli.
· 17. Šo noteikumu 5.6. apakšpunktā minētās informācijas izgūšana tiešsaistē datu pārraides režīmā  no sociālās palīdzības un sociālo pakalpojumu administrēšanas lietojumprogrammas SOPA,  tiek nodrošināta no brīža, kad izveidots attiecīgs tehniskais risinājums.  Līdz tehniskā risinājuma izveidei, šo noteikumu 5.6. apakšpunktā minēto informāciju fonds pieprasa no pašvaldības sociālā dienesta un  informācijas ievadi  informācijas sistēmā veic manuāli.

